Մայքլ Կիվանուկա

Մայքլ Սամուել Կիվանուկա (Michael Samuel Kiwanuka; մայիսի 3, 1987(1987-05-03), Muswell Hill), բրիտանացի երգիչ, երգերի հեղինակ և երաժշտական պրոդյուսեր, ով պայմանագիր է կնքել Polydor Records-ի հետ։ 2012 թվականին թողարկվել է նրա դեբյուտային ալբոմը՝ «Home Again»-ը, որը ոսկե է հավաստագրվել Մեծ Բրիտանիայում։ Կիվանուկայի երկրորդ ալբոմը՝ «Love & Hate»-ը, թողարկվել է 2016 թվականին և զբաղեցրել հիթ-շքերթի առաջին հորիզոնականը։ Նա առաջադրվել է մի շարք մրցանակների, ներառյալ Brit Awards-ը, MTV Europe Music Awards-ը, Մերկուրիի պարգևը և BBC Music Awards-ը։ 2012 թվականի հունվարին նա հաղթել է BBC-ի Sound of 2012-ը։


== Վաղ կյանք ==
Մայքլ Կիվանուկան ծնվել և մեծացել է Լոնդոնի Մասուել Հիլ շրջանում։ Նրա ծնողները ուգանդացիներ են, որոնք խուսափել են Իդի Ամինի ռեժիմից։ Նա հաճախել է Fortismere School-ը, որը լքել է 2005 թվականին։ Նա սովորել է Վեսթմինսթերի համալսարանի մեդիայի, արվեստի և դիզայնի դպրոցում։


== Կարիերա ==


=== Վաղ տարիներ ===
Կիվանուկան աշխատել է որպես սեսիոն կիթառահար, մինչ այդ նվագելով Chipmunk-ի և Bashy-ի հետ որպես սոլո արտիստ։ Նրա առաջին իրական համերգը կայացել է Օքսֆորդի Kentish Town-ում 22 տարեկանում։ Նա արժանացել է Communion Records-ի ուշադրությանը, որի հետ թողարկել է իր առաջին երկու մինի ալբոմները, ներառյալ իր դեբյուտային՝ «Tell Me A Tale» ալբոմը։


=== 2011-2016․ «Home Again» և «Love & Hate» ===
Կիվանուկան աջակցել է Ադելին իր Adele Live 2011 թվականի շրջագայությանը, 2011 թվականի iTunes Festival-ում նրա համերգին և ելույթ է ունեցել 2011 թվականի Hard Rock Calling-ում։
2011 թվականին նա պայմանագիր է կնքել Polydor Records-ի հետ։ Մայքլը ներառվել է BBC-ի Sound of 2012-ում և 2012 թվականի հունվարի 6-ին անվանվել է դրա հաղթող։
Կիվանուկան թողարկել է իր դեբուտային ստուդիական ալբոմը՝ «Home Again»-ը, 2012 թվականին։ Այն քննադատների կողմից բարձր գնահատականների է արժանացել։ Ալբոմը զբաղեցրել է Մեծ Բրիտանիայի հիթ-շքերթի 4-րդ հորիզոնականը, և 2012-ի դրությամբ Մեծ Բրիտանիայում վաճառել է 70,000 օրինակներ։
2016 թվականին Կիվանուկան թողարկել է իր «Love & Hate» ալբոմը։ Ալբոմը քննադատների կողմից բարձր գնահատականներ է ստացել և առևտրային հաջողության հասել, զբաղեցնելով UK Albums Chart-ի առաջին հորիզոնականը։ Ալբոմի պրոդյուսերը Danger Mouse-ն էր։


=== Երաժշտական ոճ ===
Կիվանուկայի երաժշտական ոճի վրա ազդեցություն են թողել այնպիսի երաժիշտներ, ինչպիսիք են Ջիմի Հենդրիքսը, Բիլ Ուիզերսը, Օթիս Ռեդինգը, Ջեք Ջոնսոնը, Ջոնի Միտչելլը, Pops Staples-ը, The Band-ը, Բոբ Դիլանը, Էրիկ Բիբը, Թոմի Սիմսը, Wham!-ը, Ռիչի Հավենսը և Funkadelic-ը։ Նա նվագում էր Ջեյմս Գադսոնի հետ, ով Բիլ Ուիզերսի թմբկահարն էր։


== Հանրամատչելի մշակույթում ==
Նրա «Cold Little Heart» երգը ծառայել է որպես HBO-ի «Մեծ փոքր ստեր» մինի սերիալի բացող թեմա։ Նեթֆլիքսի «Յոթ վայրկյաններ» հեռուստասերիալի առաջին եթերաշրջանում օգտագործվել է նրա «Love & Hate» երգը։ Նեթֆլիքսի «Դե, իջիր» հեռուստասերիալի առաջին եթերաշրջանում օգտագործվել են «Rule the World» և «Black Man in a White World» երգերը։ TNT ալիքի «Կենդանիների թագավորություն» հեռուստասերիալում ներառվել է «Love & Hate» երգը։ «Կոստյումներ»-ի 7-րդ եթերաշրջանի 8-րդ դրվագում օգտագործվել է «Love & Hate»-ը։  «Ատլանտա» հեռուստասերիալի առաջին եթերաշրջանի 4-րդ դրվագում օգտագործվել է «Home Again» երգը։ Նեթֆլիքսի «Գրեյս և Ֆրանկի» հեռուստասերիալի 4-րդ եթերաշրջանի 3-րդ դրվագում օգտագործվել է «Rest» երգը։ 2017 թվականին նրա «Love & Hate» երգը եթեր է թողարկվել «Հարգելի սպիտակ մարդիկ»-ի դրվագներից մեկում։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Մայքլ Կիվանուկան imusic.am֊ում
Մայքլ Կիվանուկա AllMusic կայքում